Likumprojekts

**Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā**

Izdarīt Sauszemes transportlīdzekļu īpašnieku civiltiesiskās atbildības obligātās apdrošināšanas likumā (Latvijas Republikas Saeimas un Ministru Kabineta Ziņotājs, 2004, 10.nr.; 2007, 22.nr.; 2008, 23.nr.; Latvijas Vēstnesis, 2011, 161.nr.; 2013, 194.nr.; 2016, 241.nr.) šādus grozījumus:

1. Aizstāt visā likuma tekstā vārdus „līzinga ņēmējs” (attiecīgā locījumā) ar vārdiem „transportlīdzekļa reģistrācijas apliecībā norādītais transportlīdzekļa turētājs” (attiecīgā locījumā).
2. 1.pantā:

Papildināt 12.punktu ar „c)” apakšpunktu šādā redakcijā:

„c) speciālā militārā tehnika, kas reģistrējama Nacionālo bruņoto spēku reģistrā.”;

Izteikt 14.punktu šādā redakcijā:

„14) transportlīdzekļa tiesīgais lietotājs — fiziskā vai juridiskā persona, kura nav transportlīdzekļa īpašnieks, bet uz patapinājuma, īres līguma vai cita tiesiska pamata lieto transportlīdzekli atbilstoši tam paredzētajai funkcijai;”.

1. 3.pantā:

Izteikt otro daļu šādā redakcijā:

„(2) Atbilstoši šā likuma prasībām īpašnieka civiltiesisko atbildību par katru lietoto transportlīdzekli apdrošina ikviens transportlīdzekļa īpašnieks, noslēdzot attiecīgu apdrošināšanas līgumu. Ja īpašnieks nodevis lietošanā citai personai transportlīdzekli, par kuru nav noslēgts apdrošināšanas līgums vai transportlīdzekļa lietošanas laikā ir beidzies apdrošināšanas līguma termiņš, apdrošināšanas līgumu īpašnieka vārdā slēdz transportlīdzekļa tiesīgais lietotājs, neatbrīvojot transportlīdzekļa īpašnieku (izņemot līzinga gadījumā) no pienākuma noslēgt apdrošināšanas līgumu, ja to nav noslēdzis transportlīdzekļa tiesīgais lietotājs.”

Papildināt ar trešo daļu šādā redakcijā:

„(3) Šā panta otrajā daļā noteiktā apdrošināšanas pienākuma nav:

1) tiesīgajam lietotājam, kas ir darba tiesiskajās vai dienesta attiecībās;

2) transportlīdzekļa īpašniekam, kurš normatīvajos aktos noteiktajā kārtībā no uzskaites noņemtu transportlīdzekli nodevis tirdzniecībai tirdzniecības uzņēmumam (komersantam);

3) personai, kura ar tirdzniecībai paredzētu transportlīdzekli, kuru tirdzniecības uzņēmums (komersants) aprīkojis ar tirdzniecības numura zīmēm, piedalās ceļu satiksmē izmēģinājuma braucienā.”.

1. 5.pantā:

Aizstāt pirmās daļas 2.punktā vārdus „citā valstī” ar vārdiem „Eiropas Ekonomikas zonas valstī vai Šveices Konfederācijā”.

Izteikt pirmās daļas 5.punktu šādā redakcijā:

„5) tirdzniecībai paredzētu transportlīdzekli, kuru tirdzniecības uzņēmums (komersants) normatīvajos aktos par transportlīdzekļu tirdzniecību noteiktajā kārtībā aprīkojis ar tirdzniecības numura zīmēm transportlīdzekļa pārvietošanai uz tirdzniecības vai glabāšanas vietu vai arī izmēģinājuma braucieniem ar šādu transportlīdzekli.”

1. Izteikt 6.panta pirmo un otro daļu šādā redakcijā:

„(1) Robežapdrošināšanas līgums ir apdrošināšanas līgums, kas tiek noslēgts attiecībā uz transportlīdzekli, kurš reģistrēts valstī, kas nav Eiropas Ekonomikas zonas valsts vai Šveices Konfederācija, ja tā vadītājs nevar uzrādīt Latvijas Republikas teritorijā spēkā esošu transportlīdzekļa īpašnieka civiltiesiskās atbildības obligātās apdrošināšanas līgumu.

(2) Robežapdrošināšanas līgums ir spēkā Eiropas Ekonomikas zonas teritorijā un Šveices Konfederācijā.”

1. 9.pantā:

Aizstāt pirmās daļas 3.punktā vārdus „citā valstī” ar vārdiem „Eiropas Ekonomikas zonas valstī vai Šveices Konfederācijā”.

Izteikt pirmās daļas 6.punktu šādā redakcijā:

„6) tirdzniecības uzņēmums (komersants) standartlīgumu slēdz attiecībā uz tirdzniecībai paredzētiem transportlīdzekļiem, ko tas aprīkojis ar tirdzniecības numura zīmēm transportlīdzekļu pārvietošanai uz tirdzniecības vai glabāšanas vietu vai arī izmēģinājuma braucieniem ar šādu transportlīdzekli. Šādā gadījumā standartlīgumu slēdz uz tirdzniecības numura zīmes derīguma termiņu, kas norādīts Transportlīdzekļu un to vadītāju valsts reģistrā, vai uz 12 mēnešiem Valsts tehniskās uzraudzības aģentūras izsniegtām tirdzniecības numura zīmēm tirdzniecībai paredzētajiem transportlīdzekļiem.”

Izteikt ceturto daļu šādā redakcijā:

„(4) Apdrošināšanas līgums stājas spēkā:

* + - * 1. tā noslēgšanas brīdī;

2) apdrošināšanas līgumā noteiktajā laikā, bet ne vēlāk kā trīs mēnešu laikā pēc apdrošināšanas līguma noslēgšanas.”

Papildināt ar piekto daļu šādā redakcijā:

„(5) Ja apdrošināšanas līgums stājas spēkā līdz pulksten 12.00, tad, aprēķinot līguma termiņa beigas, līguma spēkā stāšanās diena ieskaitāma, bet, ja līgums noslēgts pulksten 12.00 vai vēlāk, — nav ieskaitāma.”

1. 9.1 pantā:

Izteikt pirmās daļas 2.punkta b) apakšpunktu šādā redakcijā:

„b) dati, kas norādīti transportlīdzekļu tirdzniecībai reģistrēta tirdzniecības uzņēmuma (komersanta) izsniegtajā īpašumtiesību apliecībā vai citos dokumentos, kuri apliecina transportlīdzekļa īpašnieka īpašumtiesības, ja transportlīdzeklis atsavināts Latvijas Republikā vai ja tas atsavināts vai noņemts no uzskaites Eiropas Ekonomikas zonas valstī vai Šveices Konfederācijā, lai to izvestu no attiecīgās valsts un reģistrētu Latvijas Republikā.”

Izteikt pirmās daļas 2.punkta e) apakšpunktu šādā redakcijā:

„e) dati, kas norādīti transportlīdzekļu tirdzniecībai paredzētā reģistrā, ja tirdzniecības uzņēmums (komersants) standartlīgumu slēdz attiecībā uz tirdzniecībai paredzētiem transportlīdzekļiem, ko tas aprīkojis ar tirdzniecības numura zīmēm transportlīdzekļu pārvietošanai uz tirdzniecības vai glabāšanas vietu vai arī izmēģinājuma braucieniem ar šādu transportlīdzekli.”

1. 10.pantā:

Izteikt pirmās daļas ievaddaļu šādā redakcijā:

„(1) Apdrošināšanas līgums izbeidzas pirms termiņa — ar pieteikumā norādīto laiku, bet ne agrāk kā ar pieteikuma iesniegšanas brīdi, ja transportlīdzekļa īpašnieks vai līzinga gadījumā - transportlīdzekļa reģistrācijas apliecībā norādītais transportlīdzekļa turētājs (ja tas noslēdzis attiecīgo apdrošināšanas līgumu) iesniedz apdrošinātājam rakstveida pieteikumu par apdrošināšanas līguma izbeigšanu pirms termiņa, pieteikumam pievieno līguma izbeigšanas pamatojumu — pierādījumus, kas apstiprina vienu no šādiem nosacījumiem:”

Izteikt pirmās daļas 4.punktu šādā redakcijā:

„4) tiek likvidēts transportlīdzekļa īpašnieks vai - transportlīdzekļa līzinga gadījumā - transportlīdzekļa reģistrācijas apliecībā norādītais transportlīdzekļa turētājs - juridiskā persona;”

Papildināt pirmo daļu ar 5., 6., 7. un 8.punktu šādā redakcijā:

„5) tiek mainīts transportlīdzekļa īpašnieka vai - transportlīdzekļa līzinga gadījumā - transportlīdzekļa reģistrācijas apliecībā norādītā transportlīdzekļa turētāja - juridiskas personas nosaukums vai fiziskas personas vārds vai uzvārds;

6) apdrošinātājam anulēta licence sauszemes transportlīdzekļu īpašnieku civiltiesiskās atbildības obligātās apdrošināšanas veikšanai;

7) normatīvajos aktos noteiktā kārtībā uzsākta apdrošinātāja likvidācija;

8) transportlīdzeklim mainās transportlīdzekļa identifikācijas numurs, transportlīdzekli pārreģistrējot Ceļu satiksmes drošības direkcijā vai Valsts tehniskās uzraudzības aģentūrā;”

Izteikt piektās daļas ievaddaļu šādā redakcijā:

„(5) Izbeidzot apdrošināšanas līgumu pirms termiņa, transportlīdzekļa īpašniekam vai līzinga gadījumā - transportlīdzekļa reģistrācijas apliecībā norādītajam transportlīdzekļa turētājam (ja tas noslēdzis attiecīgo apdrošināšanas līgumu) ir tiesības uz to iemaksātās apdrošināšanas prēmijas daļu, kura atbilst:”

Izteikt piektās daļas 2.punktu šādā redakcijā:

„2) atlikušajam laikposmam, skaitot no līguma izbeigšanas dienas, ja līgums tiek izbeigts šā panta pirmās daļas 2., 3., 4., 5., 6., 7. un 8. punktā minēto apstākļu dēļ un ja, pamatojoties uz attiecīgo līgumu, nav pieteikta apdrošināšanas atlīdzības izmaksa.”

Izteikt sesto daļu šādā redakcijā:

„(6) Neatkarīgi no tā, vai apdrošināšanas līgumā norādītais transportlīdzekļa īpašnieks vai līzinga gadījumā - transportlīdzekļa reģistrācijas apliecībā norādītais transportlīdzekļa turētājs ir iesniedzis pieteikumu par apdrošināšanas līguma izbeigšanu, apdrošināšanas līgums uzskatāms par izbeigtu ar brīdi, kad:

* + - * 1. transportlīdzeklim mainās īpašnieks:

a) transportlīdzekli pārreģistrējot Ceļu satiksmes drošības direkcijā vai Valsts tehniskās uzraudzības aģentūrā,

b) pamatojoties uz transportlīdzekļu tirdzniecībai reģistrēta tirdzniecības uzņēmuma (komersanta) izsniegtu īpašumtiesību apliecību vai uz citiem dokumentiem, kuri nepārprotami apliecina transportlīdzekļa īpašnieka īpašumtiesības, bet transportlīdzeklis vēl nav pārreģistrēts Ceļu satiksmes drošības direkcijā vai Valsts tehniskās uzraudzības aģentūrā;

* + - * 1. transportlīdzeklis, kam ir ārvalsts numura zīme, tiek reģistrēts Latvijas Republikā,
				2. transportlīdzeklim izsniegta tranzīta numura karte,
				3. transportlīdzeklim izsniegtas taksometru numura zīmes,
				4. transportlīdzeklim izsniegts apliecinājums par transportlīdzekļa norakstīšanu,
				5. transportlīdzekļa līzinga gadījumā - mainās transportlīdzekļa reģistrācijas apliecībā norādītais transportlīdzekļa turētājs.
				6. transportlīdzeklis normatīvajos aktos noteiktajā kārtībā ir nodots tirdzniecībā tirdzniecības uzņēmumam (komersantam), par ko ir izdarīta atzīme transportlīdzekļu reģistrā.”

Izteikt sesto prim daļu šādā redakcijā:

„(61) Ja apdrošināšanas līgums ir izbeidzies šā panta sestajā daļā minētajā gadījumā un transportlīdzekļa īpašnieks vai līzinga gadījumā - transportlīdzekļa reģistrācijas apliecībā norādītais transportlīdzekļa turētājs iesniedz apdrošinātājam rakstveida pieteikumu par iemaksātās apdrošināšanas prēmijas daļas atmaksu, transportlīdzekļa īpašniekam vai līzinga gadījumā - transportlīdzekļa reģistrācijas apliecībā norādītajam transportlīdzekļa turētājam (ja tas noslēdzis attiecīgo apdrošināšanas līgumu) ir tiesības uz to iemaksātās apdrošināšanas prēmijas daļu, kura atbilst atlikušajam laikposmam no pieteikuma iesniegšanas dienas līdz apdrošināšanas līguma termiņa beigām un no kuras atskaitīti ne vairāk kā pieci procenti no apdrošināšanas prēmijas daļas par atlikušo periodu, ja, pamatojoties uz attiecīgo līgumu, nav pieteikta apdrošināšanas atlīdzības izmaksa.”

Izteikt septītās daļas 1.punktu šādā redakcijā:

“1) līzinga gadījumiem, ja transportlīdzeklis tiek pārreģistrēts un izpildās kāds no šiem nosacījumiem:

a) transportlīdzekļa reģistrācijas apliecībā norādītais transportlīdzekļa turētājs kļūst par transportlīdzekļa īpašnieku,

* + - 1. transportlīdzekļa reģistrācijas apliecībā norādītais transportlīdzekļa īpašnieks kļūst par transportlīdzekļa turētāju,
			2. mainās transportlīdzekļa reģistrācijas apliecībā norādītais transportlīdzekļa īpašnieks, bet transportlīdzekļa reģistrācijas apliecībā norādītais transportlīdzekļa turētājs nemainās;”
1. Izteikt 13.panta otro daļu šādā redakcijā:

„(2) Slēdzot apdrošināšanas līgumu līzinga gadījumā, apdrošināšanas prēmijas apmēra noteikšanai transportlīdzekļa reģistrācijas apliecībā norādītais transportlīdzekļa turētājs tiek pielīdzināts transportlīdzekļa īpašniekam.”

1. Izslēgt 14.panta ceturto daļu.
2. 17.pantā:

Izteikt ceturto daļu šādā redakcijā:

„(4) Apdrošinātājs nodrošina datu ievadi sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmā  un saņem no tās datus Ministru kabineta noteiktajā kārtībā un apjomā bez maksas.”

Izteikt septīto daļu šādā redakcijā:

„(7) Katrs apdrošinātājs arī pēc tam, kad ir izbeidzis dalību Transportlīdzekļu apdrošinātāju birojā un nav vairs Transportlīdzekļu apdrošinātāju biroja biedrs:

* + - * 1. pilda savas saistības un sedz administratīvos izdevumus, kas radušies laikā, kad tas bija Transportlīdzekļu apdrošinātāju biroja biedrs,
				2. ievēro visus normatīvos aktus, tai skaitā Transportlīdzekļu apdrošinātāju biroja izdotos saistošos norādījumus, kas attiecas uz apdrošināšanas atlīdzības regulēšanas procesu, līdz brīdim, kamēr tas administrē, pamatojoties uz noslēgtajiem apdrošināšanas līgumiem, pieteiktos apdrošināšanas gadījumus.”
1. Izteikt18.pantu šādā redakcijā:

„(1) Iestājoties apdrošināšanas gadījumam, apdrošinātājs, kurš apdrošinājis zaudējumu nodarījušā transportlīdzekļa īpašnieka civiltiesisko atbildību, vai Transportlīdzekļu apdrošinātāju birojs, ja apdrošināšanas atlīdzība izmaksājama no Garantijas fonda, saskaņā ar apdrošinātāja atbildības limitu atlīdzina šajā likumā noteiktajā kārtībā novērtētos zaudējumus, kas ceļu satiksmes negadījumā nodarīti trešajai personai.

(2) Tiesība uz apdrošināšanas atlīdzību par personai nodarītajiem nemateriālajiem zaudējumiem (nemantisko kaitējumu) ir personiska.”

1. Papildināt 19.pantu ar ceturto daļu šādā redakcijā:

„(4) Ja trešā persona uzskata, ka tai nodarītais zaudējums naudas izteiksmē ir lielāks nekā saskaņā ar šā panta trešajā daļā noteikto bezstrīdus kārtībā aprēķināto apdrošināšanas atlīdzību, tad tai ir tiesības, iesniedzot pamatojumu, vērsties pie apdrošinātāja vai Transportlīdzekļu apdrošinātāju biroja (ja apdrošināšanas atlīdzība izmaksājama no Garantijas fonda) ar lūgumu pārskatīt pieņemto lēmumu par apdrošināšanas atlīdzību, nepieciešamības gadījumā vēršoties tiesā ar prasības pieteikumu pret apdrošinātāju vai Transportlīdzekļu apdrošinātāju biroju.”

1. Izteikt 20.panta pirmo daļu šādā redakcijā:

„(1) Zaudējumi sakarā ar cietušās personas ārstēšanu ir:

* + - * 1. izdevumi, kas saistīti ar neatliekamās medicīniskās palīdzības brigādes sniegto palīdzību cietušajai personai, cietušās personas nogādāšanu, ievietošanu, uzturēšanu, diagnostiku, ārstēšanu un rehabilitāciju ārstniecības un medicīniskās rehabilitācijas iestādē (ieskaitot ceļa izdevumus, apmeklējot ārstniecības vai medicīniskās rehabilitācijas iestādi), cietušās personas kopšanu, ārstniecisko līdzekļu iegādi, ārstniecisko uzturu, ārstēšanos mājas apstākļos (ieskaitot ceļa izdevumus, apmeklējot ārstniecības vai medicīniskās rehabilitācijas iestādi), kā arī protezēšanu, endoprotezēšanu un tehnisko palīglīdzekļu iegādi vai nomu;
				2. personas, kas kopj ceļu satiksmes negadījumā cietušo bērnu, nesaņemtie ienākumi par ārstniecības iestādes apliecināto darbnespējas laiku, kas aprēķināti šā likuma 21.pantā noteiktajā kārtībā.”
1. 21.pantā:

Izteikt otro daļu šādā redakcijā:

„(2) Nesaņemtos ienākumus veido:

1) cietušajai personai, kura ceļu satiksmes negadījuma brīdī uzskatāma par darba ņēmēju, — normatīvajos aktos noteiktajā kārtībā aprēķinātā cietušās personas vidējā izpeļņa, no kuras atskaitīti nodokļi (ja tādi maksājami) un pēc veselības kaitējuma nodarīšanas cietušajai personai piešķirtā slimības nauda un slimības pabalsti;

2) cietušajai personai, kura ceļu satiksmes negadījuma brīdī nav uzskatāma par darba ņēmēju, bet gūst ienākumus, — summa, kuru aprēķina, iepriekšējo 12 mēnešu ienākumu summu dalot ar mēnešu skaitu, un no kuras atskaitīti nodokļi (ja tādi maksājami) un pēc veselības kaitējuma nodarīšanas cietušajai personai piešķirtie slimības pabalsti.”

Izteikt trešo daļu šādā redakcijā:

„(3) Apdrošinātājs vai Transportlīdzekļu apdrošinātāju birojs atlīdzina cietušās personas darba devējam cietušajai personai izmaksāto slimības naudu par cietušās personas pārejošas darbnespējas laiku, kuru apliecina darba nespējas lapa, un darba devēja samaksāto iedzīvotāja ienākuma nodokli un sociālās apdrošināšanas obligātās iemaksas cietušās personas pārejošas darbnespējas laikā.”

1. 22.pantā:

Izteikt ceturto daļu šādā redakcijā:

„(4) Ja cietušajai personai, kurai ir darbspēju zaudējums, ir iespējams vienreizējā kārtā apgūt profesiju, lai gūtu ienākumus no darba, kas ir savienojams ar tās pašreizējo veselības stāvokli, apdrošinātājs vai Transportlīdzekļu apdrošinātāju birojs pēc vienošanās ar cietušo personu sedz mācību maksu;

1) par profesionālās izglītības apguvi – personai, kas ceļu satiksmes negadījuma  brīdī ir nepilngadīga vai mācās vispārējās, profesionālās vai augstākās izglītības iestādē un kurai nav apgūta profesija;

2) par profesionālās izglītības apguvi, ja attiecīgās profesionālās izglītības pakāpe nav augstāka par to izglītības pakāpi, kāda cietušajai personai bija ceļu satiksmes negadījuma brīdī – personai, kurai ir apgūta profesija.”

Papildināt ar piekto daļu šādā redakcijā:

„(5) Mācību maksu par šā likuma 22.panta ceturtajā daļā minētās profesionālās izglītības apguvi ārpus ceļu satiksmes negadījumā cietušās personas dzīvesvietas valsts apdrošinātājs vai Transportlīdzekļu apdrošinātāju birojs atlīdzina, ja minētās izglītības apguve ir pamatota un iepriekš rakstveidā saskaņota ar apdrošinātāju vai Transportlīdzekļu apdrošinātāju biroju.”

1. 23.pantā:

Izteikt pirmās daļas 1. punkta „b” apakšpunktu šādā redakcijā:

“b) kamēr viņi mācās vispārējās, profesionālās vai augstākās izglītības iestādes pilna laika klātienē, bet ne ilgāk kā līdz 24 gadu vecumam vai neatkarīgi no vecuma, ja viņi pirms pilngadības sasniegšanas kļuvuši par personām ar invaliditāti;”

Izteikt pirmās daļas 2. punkta „b” apakšpunktu šādā redakcijā:

„b) kamēr viņi mācās vispārējās, profesionālās vai augstākās izglītības iestādes pilna laika klātienē, bet ne ilgāk kā līdz 24 gadu vecumam, ja viņiem nav darbspējīgu vecāku, vai neatkarīgi no vecuma, ja viņiem nav darbspējīgu vecāku un viņi pirms pilngadības sasniegšanas kļuvuši par personām ar invaliditāti;

18. Izteikt 24.panta otro daļu šādā redakcijā:

“(2) Apdrošinātājs vai Transportlīdzekļu apdrošinātāju birojs atlīdzina valsts budžeta un pašvaldību budžetu līdzekļus, kas samaksāti valsts sociālās apdrošināšanas pakalpojumu, ieskaitot samaksāto iedzīvotāju ienākuma nodokli, un valsts sociālo pabalstu veidā saistībā ar ceļu satiksmes negadījumā cietušajām personām.“

1. Izteikt 27.panta otro daļu šādā redakcijā:

„(2) Ja transportlīdzekļa īpašnieks piekrīt transportlīdzekļa atzīšanai par bojā gājušu, zaudējumu atlīdzību izmaksā apmērā, kas atbilst transportlīdzekļa vērtībai pirms ceļu satiksmes negadījuma, kā arī atlīdzina izdevumus par izziņu, kas apliecina numurētā agregāta piederību, un transportlīdzekļa noņemšanu no uzskaites Ministru kabineta noteiktajā apmērā, un izdevumus par transportlīdzekļa atlieku nogādāšanu transportlīdzekļa apstrādes uzņēmumā. Tiesības uz transportlīdzekļa atliekām iegūst apdrošinātājs vai Transportlīdzekļu apdrošinātāju birojs. Izdevumus par transportlīdzekļa atlieku nogādāšanu transportlīdzekļa apstrādes uzņēmumā atlīdzina personai, kas to uzņēmusies un iesniegusi pamatojošus dokumentus.”

1. Papildināt 31.pantu ar 12. daļu šādā redakcijā:

„(12) Gadījumos, kad ir stājies spēkā gala nolēmums kriminālprocesā vai iestājies kriminālatbildības noilgums, izvērtējot ceļu satiksmes negadījuma apstākļus, ir noskaidrots zaudējumus nodarījušais transportlīdzeklis, bet nav iespējams noskaidrot zaudējumus nodarījušā transportlīdzekļa vadītāju, un zaudējumus nodarījušā transportlīdzekļa īpašnieks vai transportlīdzekļa reģistrācijas apliecībā norādītais transportlīdzekļa turētājs (ja transportlīdzekļa īpašnieks ir juridiska persona) vai līzinga gadījumā – transportlīdzekļa reģistrācijas apliecībā norādītais transportlīdzekļa turētājs:

ir atradies zaudējumus nodarījušajā transportlīdzeklī, pieņem, ka tas ir bijis zaudējumus nodarījušā transportlīdzekļa vadītājs, ja tas nav sniedzis informāciju par šī transportlīdzekļa vadītāju un nav pierādīts pretējais,

nav atradies zaudējumus nodarījušajā transportlīdzeklī, tad visām zaudējumus nodarījušajā transportlīdzeklī esošajām cietušajām personām izmaksā apdrošināšanas atlīdzību, kas  proporcionāli samazināma  par  zaudējumiem, kas nav atlīdzināmi zaudējumus nodarījušā transportlīdzekļa vadītājam atbilstoši transportlīdzekļa vadītāja atbildības pakāpei, ja vien nav noskaidrots, ka kāda no cietušajām personām noteikti nav bijusi zaudējumus nodarījušā transportlīdzekļa vadītājs.”

1. 35.pantā:

Izteikt 14.punktu šādā redakcijā:

„14) līzinga gadījumā transportlīdzekļa reģistrācijas apliecībā norādītā transportlīdzekļa turētāja mantai un saskaņā ar līzinga līgumu lietotajiem transportlīdzekļiem nodarītos zaudējumus, kas radušies ceļu satiksmes negadījumā, kurā iesaistīti transportlīdzekļi, kas līzingā nodoti vienai un tai pašai personai, kura Ceļu satiksmes drošības direkcijas Transportlīdzekļu un to vadītāju valsts reģistrā vai Valsts tehniskās uzraudzības aģentūras Traktortehnikas un tās vadītāju informatīvajā sistēmā ir norādīta kā transportlīdzekļu turētājs.”

Papildināt ar jaunu 15.punktu šādā redakcijā:

“15) zaudējumus, kuri nodarīti ar transportlīdzekli, kas ir izmantots terora akta veikšanai.”

1. 36.pantā:

Izteikt trešo daļu šādā redakcijā:

„(3) Ja transportlīdzekļa vadītājs nav paziņojis par apdrošināšanas gadījuma iestāšanos, pienākums paziņot atbilstoši šā panta otrajai daļai ir transportlīdzekļa īpašniekam vai — transportlīdzekļa līzinga gadījumā — transportlīdzekļa reģistrācijas apliecībā norādītājam transportlīdzekļa turētājam.”

Papildināt ar trešo prim daļu šādā redakcijā:

„(3)1 Transportlīdzekļa īpašniekam vai — transportlīdzekļa līzinga gadījumā — transportlīdzekļa reģistrācijas apliecībā norādītajam transportlīdzekļa turētājam ir pienākums pēc ceļu satiksmes negadījuma sniegt informāciju par ceļu satiksmes negadījuma apstākļiem un transportlīdzekļa vadītāju apdrošinātājam vai Transportlīdzekļu apdrošinātāju birojam piecu dienu laikā pēc tā pieprasījuma saņemšanas.”

1. 37.pantā:

Izteikt trešās daļas 1.teikumu šādā redakcijā:

„Veikt transportlīdzekļa tehnisko ekspertīzi sakarā ar transportlīdzeklim nodarīto bojājumu Latvijas Republikā ir tiesīgs Transportlīdzekļu apdrošinātāju biroja sertificēts eksperts, kurš  tehniskās ekspertīzes veikšanas procesā var iesaistīt arī citu personu, par kuras veiktajām darbībām atbild Transportlīdzekļu apdrošinātāju biroja sertificēts eksperts”

Izteikt ceturto daļu šādā redakcijā:

„(4) Ja citā valstī reģistrēts transportlīdzeklis bijis iesaistīts ceļu satiksmes negadījumā Latvijas Republikā, eksperts ir tiesīgs izvērtēt citas valsts kompetentas personas sagatavoto minētā transportlīdzekļa zaudējumu novērtēšanas dokumentāciju un, ja tā ir pamatota, aprēķināt attiecīgos zaudējumus, ņemot vērā attiecīgās transportlīdzekļa remonta izmaksas valstī, kur transportlīdzeklis remontējams vai remontēts, vai zaudējumus par transportlīdzekļa bojāeju.”

24. Izteikt 38.panta ceturto daļu šādā redakcijā:

„(4) Personai, kura pretendē saņemt apdrošināšanas atlīdzību par nodarīto veselības kaitējumu, tiesības celt prasību pret apdrošinātāju vai Transportlīdzekļu apdrošinātāju biroju izbeidzas šādā kārtībā:

1. par personai nodarītajiem materiālajiem zaudējumiem - ja tās nav pieteiktas triju gadu laikā no apdrošināšanas gadījuma iestāšanās,
2. par personai nodarītajiem nemateriālajiem zaudējumiem - ja tās nav pieteiktas triju gadu laikā no apdrošināšanas gadījuma iestāšanās.”
3. 39.pantu papildināt ar ceturto prim daļu šādā redakcijā:

„(4.)1 Visas saistību tiesības, kas pieder apdrošinājuma ņēmējam, apdrošinātajam, apdrošinātājam vai jebkurai citai personai izbeidzas, ja tiesīgā persona tās pienācīgi neizlieto trīs gadu laikā un šajā likumā nav noteikts cits noilguma termiņš. Prasības noilguma termiņa tecējums tiek regulēts saskaņā ar Civillikumā noteikto.”

1. 41.pantā:

Izteikt pirmās daļas 1.punkta „b” apakšpunktu šādā redakcijā:

„b) vadījis transportlīdzekli bez attiecīgā transportlīdzekļa vadīšanas tiesībām.”

Papildināt pirmās daļas 1.punktu ar „f)” apakšpunktu šādā redakcijā:

„f) vadījis transportlīdzekli, kurš izgājis no īpašnieka, glabātāja vai lietotāja valdījuma nevis viņu vainas, bet citas personas prettiesisku darbību dēļ”.

Papildināt pirmās daļas 2.punktu ar a) 1 apakšpunktu šādā redakcijā:

„a)1 tas nav sniedzis informāciju par ceļu satiksmes negadījuma apstākļiem, tai skaitā transportlīdzekļa vadītāju, apdrošinātājam pēc tā pieprasījuma,”

Papildināt pirmās daļas 2.punktu ar c)1 apakšpunktu šādā redakcijā:

“c)1 ja konstatēts kāds no šā panta pirmās daļas 1.punkta “a)”, “b)”, “c)”, “d)” vai “e)” apakšpunktos noteiktajiem priekšnosacījumi regresa prasību tiesību izmantošanai pret transportlīdzekļa vadītāju, bet transportlīdzekļa vadītājs atrodas prombūtnē (ārpus valsts robežām), nav zināma viņa dzīvesvieta vai pilnīga zaudējumu piedziņa no viņa nav iespējama,”

Izteikt pirmās daļas 5.punktu šādā redakcijā:

„5) tirdzniecības uzņēmumu (komersantu), ja tas nav ievērojis kārtību, kādā tirdzniecībai paredzētie transportlīdzekļi piedalās ceļu satiksmē.”

Papildināt pirmo daļu ar 6.punktu šādā redakcijā:

„6) personu, kas ieguvusi transportlīdzekli ar prettiesiskām darbībām”.

Izteikt otrās daļas ievaddaļu šādā redakcijā:

„(2) Transportlīdzekļu apdrošinātāju birojs ir tiesīgs iesniegt regresa prasību par izmaksātās apdrošināšanas atlīdzības un šā likuma 51.panta trešās daļas 1.punktā minēto izdevumu atlīdzināšanu pret:”

Izteikt otrās daļas 2.punktu šādā redakcijā:

„2) transportlīdzekļa vadītāju, ja transportlīdzeklis iegūts ar prettiesiskām darbībām, vai personu, kas ieguvusi transportlīdzekli ar prettiesiskām darbībām”.

Papildināt otro daļu ar 10.punktu šādā redakcijā:

„10) tirdzniecības uzņēmumu (komersantu), kura normatīvajos aktos noteiktajā kārtībā tirdzniecībai pieņemtais transportlīdzeklis nodarījis zaudējumu un kurš nav apdrošinājis īpašnieka civiltiesisko atbildību.”

Izteikt ceturto daļu šādā redakcijā:

„(4) Transportlīdzekļu apdrošinātāju birojs ir tiesīgs iesniegt regresa prasību par izmaksātās apdrošināšanas atlīdzības un šā likuma 51.panta trešās daļas 1.punktā minēto izdevumu atlīdzināšanu šā panta pirmajā daļā minētajos gadījumos, ja tas veicis apdrošināšanas atlīdzības izmaksu saskaņā ar šā likuma [51.](http://pro.nais.lv/naiser/text.cfm?Key=0103012004040732793#bkm67)panta pirmās daļas 5.punktu.”

Izteikt piekto daļu šādā redakcijā:

„(5) Ja apdrošinātājs vai Transportlīdzekļu apdrošinātāju birojs ir veicis apdrošināšanas atlīdzības izmaksu, bet pēc tam ir konstatēti fakti, kas nebija zināmi, pieņemot lēmumu par apdrošināšanas atlīdzības izmaksu, tad apdrošinātājam vai Transportlīdzekļu apdrošinātāju birojam ir tiesības pieprasīt, lai apdrošināšanas atlīdzības saņēmējs atmaksā nepamatoti izmaksāto apdrošināšanas atlīdzību vai tās daļu, pamatojoties uz Civillikumā noteiktajām atprasījuma tiesībām.”

1. 44.pantā:

Izslēgt otrās daļas 6.punktā vārdu un skaitli „un 50.1”

1. Izteikt 49.panta pirmo daļu šādā redakcijā:

„(1) Finanšu ministrs ieceļ amatā un atbrīvo no amata konsultatīvajā padomē šādu institūciju un organizāciju pārstāvjus: pa vienam pārstāvim no Finanšu ministrijas, Finanšu un kapitāla tirgus komisijas, Valsts policijas, Ceļu satiksmes drošības direkcijas, Satiksmes ministrijas, Zemkopības ministrijas, Latvijas automoto biedrības, Latvijas starptautisko autopārvadātāju asociācijas “Latvijas auto”, Latvijas pasažieru autopārvadātāju asociācijas, biedrības „Auto Asociācija”, Valsts tehniskās uzraudzības aģentūras, Latvijas Apdrošināšanas brokeru asociācijas un Latvijas Nacionālās kravas ekspeditoru un loģistikas asociācijas, un proporcionāli iepriekš minēto institūciju un organizāciju skaitam šādus pārstāvjus: Transportlīdzekļu apdrošinātāju biroja pilnvarotus apdrošinātājus, kas saņēmuši atļauju nodarboties ar sauszemes transportlīdzekļu īpašnieku civiltiesiskās atbildības obligāto apdrošināšanu, un Transportlīdzekļu apdrošinātāju biroja valdes priekšsēdētāju.”

1. Izteikt 50.panta nosaukumu un 50.pantu šādā redakcijā:

„**50. Informācijas sniegšana**

(1) Transportlīdzekļu apdrošinātāju birojs sniedz informāciju par:

1. civiltiesiskās atbildības obligātās apdrošināšanas iepriekšējā laika periodā, kas nav mazāks par pēdējiem pieciem gadiem, noslēgtajiem apdrošināšanas līgumiem un atbilstoši šiem līgumiem sakarā ar apdrošināšanas gadījumiem iesniegto pieteikumu, uz kuru pamata veikta apdrošināšanas atlīdzības izmaksa, skaitu - 15 dienu laikā pēc transportlīdzekļa īpašnieka vai — transportlīdzekļa līzinga gadījumā — transportlīdzekļa reģistrācijas apliecībā norādītā transportlīdzekļa turētāja pieprasījuma;
2. apdrošināšanas līguma spēkā esamību - pēc transportlīdzekļa īpašnieka vai — transportlīdzekļa līzinga gadījumā — transportlīdzekļa reģistrācijas apliecībā norādītā transportlīdzekļa turētāja vai ceļu satiksmes negadījumā iesaistītās personas pieprasījuma;
3. ceļu satiksmes negadījumā zaudējumu nodarījušā transportlīdzekļa īpašnieka civiltiesiskās atbildības apdrošinātāju un tā prasību kārtošanas pārstāvjus Eiropas Ekonomikas zonas valstīs un Šveices Konfederācijā vai Latvijas Republikā - pēc ceļu satiksmes negadījumā iesaistītās personas pieprasījuma;
4. ceļu satiksmes negadījumā zaudējumu nodarījušā transportlīdzekļa īpašnieku vai tiesīgo lietotāju - pēc trešās personas pieprasījuma, lai trešā persona varētu īstenot savas likumiskās, rakstveidā pamatotās tiesības;
5. piedāvātajiem apdrošināšanas līgumiem - tieši no apdrošinātājiem, tiešsaistē no apdrošinātāju datu apstrādes sistēmām, pēc transportlīdzekļa īpašnieka vai — transportlīdzekļa līzinga gadījumā — transportlīdzekļa reģistrācijas apliecībā norādītā transportlīdzekļa turētāja pieprasījuma;
6. apdrošināšanas līguma prēmijas piemaksas vai atlaides klasi - pēc transportlīdzekļa īpašnieka vai — transportlīdzekļa līzinga gadījumā — transportlīdzekļa reģistrācijas apliecībā norādītā transportlīdzekļa turētāja pieprasījuma;
7. transportlīdzekļu zaudējumiem laika posmā, kamēr transportlīdzeklis ir reģistrēts Latvijas Republikā - pēc transportlīdzekļa īpašnieka, turētāja vai to pilnvarotas personas pieprasījuma.

(2) Transportlīdzekļu apdrošinātāju birojs izsniedz šā panta pirmās daļas 1., 4. un 7.punktā minēto informāciju pēc šā panta pirmās daļas 1., 4. un 7.punktā minēto personu pieprasījuma saņemšanas. Šā panta pirmās daļas 2., 3., 5. un 6. punktā minētā informācija ir pieejama sauszemes transportlīdzekļu īpašnieku civiltiesiskās atbildības obligātās apdrošināšanas informācijas avotā mājaslapā internetā pēc šā panta pirmās daļas 2., 3., 5. un 6. punktā minēto personu pieprasījuma saņemšanas.

 (3) Par šā panta pirmās daļas 1. un 7. punktā minētās informācijas sagatavošanu Transportlīdzekļu apdrošinātāju birojam ir tiesības saņemt maksu, kas nepārsniedz informācijas sagatavošanas izdevumus. Šā panta pirmās daļas 2., 3., 4., 5. un 6. punktā minētās informācijas sagatavošana ir bez maksas.”

1. Izslēgt 50.1 pantu.
2. 51.pantā:

Izslēgt pirmās daļas 4.punktu.

Izteikt trešās daļas 1.punktu šādā redakcijā:

„1) izdevumus par atlīdzību lietas administrēšanu vai citām prasības nokārtošanai nepieciešamajām darbībām, ja saskaņā ar šo likumu Transportlīdzekļu apdrošinātāju birojs pieņem lēmumu par apdrošināšanas atlīdzības izmaksu vai atteikumu, un izdevumus, kas radušies, atgūstot no Garantijas fonda izmaksātās apdrošināšanas atlīdzības regresa kārtībā;”

Izslēgt trešās daļas 2.punktu.

1. Izteikt 57.panta pirmo daļu šādā redakcijā:

„(1) Ceļu satiksmes negadījumu novēršanas pasākumu veikšanai apdrošinātāji katru ceturksni ieskaita Transportlīdzekļu apdrošinātāju biroja kontā divus procentus no parakstīto apdrošināšanas prēmiju summas, kas norādīta apdrošināšanas līgumā tā noslēgšanas brīdī, atskaitot šā likuma 10.pantā minētajos gadījumos transportlīdzekļa īpašniekam vai līzinga gadījumā - transportlīdzekļa reģistrācijas apliecībā norādītajam transportlīdzekļa turētājam atmaksāto prēmijas daļu.”

Finanšu ministres vietā J.Reirs

Labklājības ministrs

Kūliņš 67083857

silvestrs.kulins@fm.gov.lv